Frýdlantské cimbuří

Frýdlantské cimbuří () je významná skalná skupina v strednej časti hrebeňa Polední kameny v Jizerských horách. Názov má pripomínať podobnosť skál s rozoklaným cimburím frýdlantského zámku. V okolí skál bola do roku 1999 rovnomenná národná prírodná rezervácia, dnes však je táto oblasť časťou NPR Jizerskohorské bučiny. Skaly sú tiež významnými horolezeckými terénmi.

Turizmus 
Iba horolezecky je prístupný východný vrchol skupiny. Prvýkrát ho zdolali 27. mája 1912 Franz Haupt a Wilhelm Bergmann. O niekoľko mesiacov neskôr bola na jeho vrchol umiestnená pamätná tabuľa. Dovtedy bezmenné skaly odvtedy nesú svoj dnešný názov. Ďalšia pamätná doska je pri úpätí tejto skaly na pamiatku turistov a horolezcov z Nového Města pod Smrkem Karla Hölzela, ktorý prišiel so svojimi priateľmi zo spolku Priateľov prírody skalu zliezť. Keď sa o to pokúsil druhýkrát, zrútil sa pri spiatočnom zostupe a následným zraneniam podľahol.

Prístupová cesta 
Západný vrchol (), zvaný Brandfels, bol v roku 1978 sprístupnený po železnom rebríku aj bežným turistom. Zo skaly je nádherná vyhliadka do údolia hornej Smědej a rokliny Černého potoka.

Galéria

Referencie

Pozri aj 
 Zoznam chránených území v okrese Liberec
 Jizerskohorské bučiny

Iné projekty

Externé odkazy 
 Vyhláška Ministerstva životného prostredia ČR č.200/1999. O zrušení NPR pozri §5 uvedenej vyhlášky.
 Fotogaléria z Frýdlantského cimbuří 
 Frýdlantské cimbuří vejslapy.cz

Zdroj 

Národné prírodné rezervácie v Česku
Chránené územia v okrese Liberec
Chránená krajinná oblasť Jizerské hory
Jizerské hory
Skalné útvary v Česku
Hejnice